מאת מיכאל סטראטו מומחי שש-בש או מאסטרים, כפי שהם נקראים בז’רגון המקצועי, הם אותם שחקני שש-בש, הנחשבים מיומנים באופן יוצא דופן. אלו אשר באמצעות תהליך של לימוד ואימון ארוך הגיעו לרמת מומחיות גבוהה באסטרטגיות המשחק וניצחו בתחרויות חשובות במסגרת טורנירים בינלאומיים ראשיים.
מומחי שש-בש רבים אינם רק שחקנים טובים במיוחד. חלקם עוסק אף בכתיבת ספרים מבוקשים, על אודות טקטיקות משחק או מעביר הרצאות במפגשי שש-בש.
שליטה מושלמת במשחק שש-בש אינה דבר שניתן באמת להשלים במהלך חיי אדם, מאחר ובכדי לעשות זאת, יש צורך לדעת לשחק בצורה מדויקת כל אחד ואחד מהמצבים האפשריים; משמע, לזכור מיליארדים של ניתוחי מצבי משחק, העלולים לצוץ במהלך משחק שש-בש.
ובכל זאת, ישנם שחקני שש-בש רבים, הידועים כמומחי שש-בש או אפילו כגורואים של שש-בש. שחקנים מובילים אלו הם המורים הרוחניים שלנו; זוכי תחרויות בעלות עניין, כמו אליפות העולם בשש-בש במונטה קרלו והתחרות הפתוחה בלאס וגאס, אלו החולקים את הידע הרב שלהם דרך ספרים וזוכים לשם עולמי בתחומם.
בבהאמה, שנת 2007.
ביל רוברטי הוא מומחה שש-בש ואחד משלושת שחקני השש-בש, שזכו בתואר אלוף העולם פעמיים. רוברטי הוא מחברם של 10 ספרי שש-בש קלאסיים, ביניהם ‘שש-בש מודרני’ ו’501 שאלות שש-בש חיוניות’. רוברטי נמנה על מומחי השש-בש, המעבירים שיעורים; מפיו ניתן לשמוע כמה מההדרכות הטובות ביותר על מושגי מפתח במשחק השש-בש.
פול מגריאל משחק בפריז מאסטר, 2001.
פול מגריאל הוא, ככל הנראה, מומחה השש-בש המפורסם ביותר. פול, הידוע גם כ-’22-X’, ניצח באליפות העולם בשנת 1978 והוציא לאור את הספר ‘שש-בש’ בשנת 1976; ספרו זה מכונה לעיתים קרובות “התנך של השש-בש” ועד היום הוא נחשב לאחד הספרים הטובים ביותר לשחקני שש-בש, המעוניינים ללמוד, כיצד לשחק שש-בש טוב יותר.
נק באלארד הוא מאסטר שש-בש נוסף, שנבחר לשחקן שש-בש מספר 1 בעולם שלוש פעמים, ברשימת ענקי השש-בש, משאל שנערך מידי שנתיים.
מומחי השש-בש, המוזכרים במאמר זה, חיים את המשחק מזה עשורים; רשימת המאסטרים המלאה היא ארוכה מאד ואמורה לכלול רבים משחקני השש-בש המובילים בעולם כיום כמו מסאיוקי מוצ’יזוקי, מיכאל “פלאפל” נתנזון, ניל קזארוס, פרנסיס טרדיו, סאנדר לילוף ורבים אחרים.